Jabarkan Sajarah dari Baguazhang dalam bahasa jawa

Jurus Baguazhang diciptakake déning Dong Haichuan (董海川) kang lair ing Wei An, He Bei sakiwa-tengené taun 1831. Kawit cilik dhèwèké latihan ngèlmu bela dhiri lokal lan dadi salah sawijining petarung kang disegani. Nalika umur 40 taun dhèwèké nindakaké lelungan ing kidul lan dadi anggota saka sekte Quan Zhen (全镇), péranganing sekte Tao. Anggota saka Tao lumrahé ngapalake mantra sinambi lumaku mubeng supata tenang lan konsèntrasi. Amarga keprigelane pungkasane dhèwèké ditunjuk minangka instruktur lan punggawa pura déningKaisar nalika iku.

Mula-mulane Dong Haichuan nyebut aliran bela dirine kanthi aran Zhuan Zhang (传章) kang ateges dlamakan malik utawa muter. Banjur dhèwèké nggabungake karo téyori Ba Gua (wolung penjuru) kang ana ing buku I Ching Nalika iku Dong Haichuan mung nampa murid kang wis duwé dhasar ngèlmu bela diri. Saka kono kabèh muride nganggo teknik dhasar Dong Haichuan lan nggabungake karo teknik bela diri kang wis dikuasai. Iki kang nyebabake liran Baguazhang pecah dadi pirang-pirang pérangan.

Murid-murid Dong Haichuan kang pungkasane dadi guru ya iku Yin Fu (尹福), Cheng Tinghua (程廷华), Song Changrong (宋长荣), Liu Fengchun (刘凤春), Ma Weiqi (马维棋), Liu Baozhen(刘宝珍), Liang Zhenpu (梁振蒲).